KOMISIJAS REGULA (ES) 2019/89

(2019. gada 18. janvāris),

ar ko attiecībā uz bromadiolona, etofēnproksa, paklobutrazola un penkonazola maksimālajiem atlieku līmeņiem noteiktos produktos vai uz tiem groza Eiropas Parlamenta un Padomes Regulas (EK) Nr. 396/2005 II, III un V pielikumu

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2005. gada 23. februāra Regulu (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (1), un jo īpaši tās 14. panta 1) punkta a) apakšpunktu, 18. panta 1. punkta b) apakšpunktu un 49. panta 2. punktu,

tā kā:

(1) Etofēnproksa un paklobutrazola maksimālie atlieku līmeņi (MAL) tika noteikti Regulas (EK) Nr. 396/2005 III pielikuma A daļā. Penkonazola MAL tika noteikti Regulas (EK) Nr. 396/2005 II pielikumā un III pielikuma B daļā. Bromadiolona MAL ar Regulu (EK) Nr. 396/2005 nebija noteikti, un, tā kā šī darbīgā viela minētās regulas IV pielikumā nav iekļauta, tiek piemērota minētās regulas 18. panta 1. punkta b) apakšpunktā noteiktā sākotnējā vērtība 0,01 mg/kg.

(2) Eiropas Pārtikas nekaitīguma iestāde (“Iestāde”) saskaņā ar Regulas (EK) Nr. 396/2005 12. panta 2. punktu saistībā ar tās 12. panta 1. punktu iesniedza pamatotu atzinumu par spēkā esošajiem bromadiolona MAL (2). Visas līdzšinējās atļaujas attiecībā uz bromadiolonu saturošiem augu aizsardzības līdzekļiem attiecas tikai uz lietošanu par rodenticīdu un neattiecas uz lietošanu tieši uz pārtikas kultūrām. Tāpēc ir lietderīgi noteikt MAL pie sākotnējām noteikšanas robežām. Saskaņā ar Regulas (EK) Nr. 396/2005 18. panta 1. punkta b) apakšpunktu šīs sākotnējās vērtības būtu jāiekļauj minētās regulas V pielikumā.

(3) Iestāde saskaņā ar Regulas (EK) Nr. 396/2005 12. panta 2. punktu saistībā ar tās 12. panta 1. punktu iesniedza pamatotu atzinumu par spēkā esošajiem etofēnproksa MAL (3). Iestāde ierosināja samazināt MAL kastaņiem, lazdu riekstiem, āboliem, bumbieriem, aprikozēm, ķiršiem (saldajiem ķiršiem), plūmēm, vīnogām, zemenēm, kazenēm, avenēm (sarkanajām un dzeltenajām), zilenēm, jāņogām (baltajām un sarkanajām) un upenēm, ērkšķogām (zaļajām, sarkanajām un dzeltenajām), vīģēm, hurmām, granātāboliem, kartupeļiem, ķiplokiem, sīpoliem, tomātiem, dārzeņpipariem/paprikai, baklažāniem, Briseles kāpostiem, galviņkāpostiem, pupām (ar pākstīm), pupām (bez pākstīm), lupīnām (kaltētām), graudaugiem, cukurbiešu saknēm, cūkām (muskuļiem, aknām un nierēm), liellopiem (muskuļiem, aknām un nierēm), aitām (muskuļiem, aknām un nierēm), kazām (muskuļiem, aknām un nierēm), zirgiem (muskuļiem, aknām un nierēm), citiem lauksaimniecības dzīvniekiem (muskuļiem, aknām un nierēm) un pienam (aitu un kazu). Attiecībā uz citiem produktiem tā ieteica palielināt vai saglabāt spēkā esošos MAL. Iestāde secināja, ka attiecībā uz MAL greipfrūtiem, apelsīniem, citroniem, laimiem, mandarīniem, persikiem, kivi auļiem (zaļiem, sarkaniem, dzelteniem), melonēm, ķirbjiem, arbūziem, salātu baldriņiem, salātiem, platlapu cigoriņiem/endīvēm, kressalātiem un citiem dīgstiem un dzinumiem, sējas pazvērītēm/rukolas salātiem, spinātiem, mangoldiem/lapu bietēm, kārvelēm, maurlokiem, lapu selerijām, pētersīļiem, salvijai, rozmarīnam, timiānam, bazilikam un ēdamiem ziediem, lauru lapām, estragonam, lēcām (svaigām), pupām (žāvētām), rapšu sēklām, cūku, liellopu, aitu, kazu un zirgu taukaudiem, mājputniem (muskuļiem, taukaudiem un aknām), pienam (liellopu, aitu, kazu un zirgu) un putnu olām daļa informācijas nav pieejama un ka riska pārvaldītājiem būtu jāturpina šā jautājuma izskatīšana. Patērētāji nav apdraudēti, tāpēc spēkā esošie vai Iestādes noteiktie MAL minētajos produktos būtu jāiekļauj Regulas (EK) Nr. 396/2005 II pielikumā. Šie MAL tiks pārskatīti; pārskatīšanā tiks ņemta vērā informācija, kas būs pieejama divu gadu laikā no šīs regulas publicēšanas dienas.

(4) Iestāde saskaņā ar Regulas (EK) Nr. 396/2005 12. panta 2. punktu saistībā ar tās 12. panta 1. punktu iesniedza pamatotu atzinumu par spēkā esošajiem paklobutrazola MAL (4). Iestāde ierosināja mainīt atlieku definīciju uz paklobutrazolu veidojošo izomēru summu. Tā ieteica pazemināt MAL, kas noteikti āboliem, bumbieriem, cidonijām, mespiliem, lokvām/Japānas mespiliem, aprikozēm, persikiem, plūmēm, vīnogām, galda olīvām, linsēklām, sezama sēklām, rapšu sēklām, sinepju sēklām, gurķenes sēklām, sējas idras sēklām, kaņepju sēklām, olīvām eļļas ražošanai, liellopiem (muskuļiem, taukaudiem, aknām un nierēm) un zirgiem (muskuļiem, taukaudiem, aknām un nierēm). Spēkā esošie vai arī Iestādes noteiktie MAL minētajos produktos būtu jāiekļauj Regulas (EK) Nr. 396/2005 II pielikumā.

(5) Saskaņā ar Regulas (EK) Nr. 396/2005 12. panta 2. punktu saistībā ar tās 12. panta 1. punktu Iestāde sniedza pamatotu atzinumu par spēkā esošajiem penkonazola MAL (5). Iestāde ierosināja mainīt atlieku definīciju uz penkonazolu veidojošo izomēru summu. Tā ieteica pazemināt MAL, kas noteikti mandelēm, lazdu riekstiem, valriekstiem, āboliem, bumbieriem, cidonijām, mespiliem, lokvām, aprikozēm, zemenēm, jāņogām (baltajām un sarkanajām) un upenēm, gurķiem, pipargurķīšiem, kabačiem, zirņiem (ar pākstīm un bez tām), artišokiem, apiņiem, liellopiem (muskuļiem, taukaudiem, aknām un nierēm), zirgiem (muskuļiem, taukaudiem, aknām un nierēm), mājputniem (muskuļiem, taukaudiem, aknām un nierēm), pienam un putnu olām. Attiecībā uz citiem produktiem tā ieteica palielināt vai saglabāt spēkā esošos MAL. Iestāde secināja, ka attiecībā uz MAL ķiršiem (saldajiem), persikiem, plūmēm, vīnogām, kazenēm, avenēm (sarkanajām un dzeltenajām), ērkšķogām (zaļajām, sarkanajām un dzeltenajām), dārzeņpipariem/paprikai, baklažāniem, melonēm, ķirbjiem, arbūziem daļa informācijas nav pieejama un ka riska pārvaldītājiem būtu jāturpina šā jautājuma izskatīšana. Patērētāji nav apdraudēti, tāpēc spēkā esošie vai Iestādes noteiktie MAL minētajos produktos būtu jāiekļauj Regulas (EK) Nr. 396/2005 II pielikumā. Šie MAL tiks pārskatīti; pārskatīšanā tiks ņemta vērā informācija, kas būs pieejama divu gadu laikā no šīs regulas publicēšanas dienas.

(6) Attiecībā uz produktiem, uz kuriem attiecīgā augu aizsardzības līdzekļa izmantošana nav atļauta un attiecībā uz kuriem nav noteiktas importa pielaides vai Codex maksimālie atlieku līmeņi (CXL), MAL būtu jānosaka pie īpatnējās noteikšanas robežas vai būtu jāpiemēro sākotnējais MAL, kā noteikts Regulas (EK) Nr. 396/2005 18. panta 1. punkta b) apakšpunktā.

(7) Par vajadzību koriģēt atsevišķas noteikšanas robežas Komisija apspriedās ar Eiropas Savienības references laboratorijām pesticīdu atlieku noteikšanai. Attiecībā uz vairākām vielām laboratorijas secināja, ka atsevišķām precēm tehnikas attīstība prasa noteikt īpatnējās noteikšanas robežas.

(8) Balstoties uz Iestādes sniegtajiem pamatotajiem atzinumiem un ņemot vērā ar izskatāmo jautājumu saistītos faktorus, attiecīgie MAL grozījumi atbilst Regulas (EK) Nr. 396/2005 14. panta 2. punkta prasībām.

(9) Ar Pasaules Tirdzniecības organizācijas starpniecību par jaunajiem MAL notika apspriedes ar Savienības tirdzniecības partneriem, un to piezīmes ir ņemtas vērā.

(10) Tāpēc Regula (EK) Nr. 396/2005 būtu attiecīgi jāgroza.

(11) Lai nodrošinātu produktu normālu tirdzniecību, pārstrādi un patēriņu, šajā regulā būtu jāparedz pārejas pasākumi attiecībā uz produktiem, kuri ir ražoti pirms MAL grozījumiem un par kuriem informācija liecina, ka tiek saglabāts augsts patērētāju aizsardzības līmenis.

(12) Pirms grozīto MAL piemērošanas būtu jāparedz pietiekami ilgs laiks, lai dalībvalstis, trešās valstis un pārtikas apritē iesaistītie uzņēmēji varētu sagatavoties no MAL grozījumiem izrietošo jauno prasību izpildei.

(13) Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

IR PIEŅĒMUSI ŠO REGULU.

1. pants Regulas (EK) Nr. 396/2005 II, III un V pielikumu groza saskaņā ar šīs regulas pielikumu.

2. pants Kas attiecas uz darbīgajām vielām etofēnproksu, paklobutrazolu un penkonazolu visos produktos un uz tiem, uz produktiem, kas ražoti Savienībā vai importēti Savienībā pirms 2019. gada 13. augusta, joprojām tiek piemērota Regula (EK) Nr. 396/2005 tās iepriekšējā redakcijā pirms grozījumiem, kas izdarīti ar šo regulu.

3. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī. To piemēro no 2019. gada 13. augusta.

Šī regula uzliek saistības kopumā un ir tieši piemērojama visās dalībvalstīs. Briselē, 2019. gada 18. janvārī Komisijas vārdā – priekšsēdētājs Jean-Claude JUNCKER

(1) OV L 70, 16.3.2005., 1. lpp.

(2) Eiropas Pārtikas nekaitīguma iestāde; Review of the existing maximum residue levels for bromadiolone according to Article 12 of Regulation (EC) No 396/2005. EFSA Journal 2017; 15(5):4835.

(3) Eiropas Pārtikas nekaitīguma iestāde; Review of the existing maximum residue levels for etofenprox according to Article 12 of Regulation (EC) No 396/2005. EFSA Journal 2017; 15(8):4964.

(4) Eiropas Pārtikas nekaitīguma iestāde; Review of the existing maximum residue levels for paclobutrazol according to Article 12 of Regulation (EC) No 396/2005. EFSA Journal 2017; 15(8):4974.

(5) Eiropas Pārtikas nekaitīguma iestāde; Review of the existing maximum residue levels for penconazole according to Article 12 of Regulation (EC) No 396/2005. EFSA Journal 2017; 15(6):4853.